
Text rozhodnutia
Súd: Krajský súd Bratislava Spisová značka: 2Cob/335/2012 Identifikačné číslo súdneho spisu: 1710203291 Dátum vydania rozhodnutia: 11. 11. 2013 Meno a priezvisko sudcu, VSÚ: JUDr. Zita Ilčíková ECLI: ECLI:SK:KSBA:2013:1710203291.2 Opravné uznesenie Krajský súd v Bratislave v právnej veci žalobcu: Martin Ambra, 900 52 Kuchyňa 576, IČO: 40 158 497, zastúpeného advokátom: Mgr. Michal Maťaš, Hattalova 2, Bratislava proti žalovanému: Y O P U R , spol. s.r.o., Bratislavská 331/12, 900 82 Blatné, IČO: 35 777 672, zastúpenému advokátom: JUDr. Ján Benčura, Záhradnícka 41, Bratislava, o zaplatenie úrokov z omeškania, o odvolaní žalobcu proti rozsudku Okresného súdu Pezinok č.k. 33Cb/84/2011-67 zo dňa 01.06.2012 v časti výroku o náhrade trov konania takto r o z h o d o l : Uznesenie Krajského súdu v Bratislave č.k. 2 Cob/335/2012-84 zo dňa 30.04.2013 v záhlaví o p r a v u j e tak, že záhlavie uznesenia správne znie: „Krajský súd v Bratislave v právnej veci žalobcu: Martin Ambra, 900 52 Kuchyňa 576, IČO: 40 158 497, zastúpeného advokátom: Mgr. Michal Maťaš, Hattalova 2, Bratislava proti žalovanému: Y O P U R, spol. s r.o., Bratislavská 331/12, 900 82 Blatné, IČO: 35 777 672, zastúpenému advokátom: JUDr. Ján Benčura, Záhradnícka 41, Bratislava, o zaplatenie úrokov z omeškania, o odvolaní žalobcu proti rozsudku Okresného súdu Pezinok č.k. 33Cb/84/2011-67 zo dňa 01.06.2012 v časti výroku o náhrade trov konania.“ o d ô v o d n e n i e : Krajský súd v Bratislave vydal dňa 30.04.2013 uznesenie č.k. 2Cob/335/2012-84, v záhlaví ktorého nebolo uvedené označenie právneho zástupcu žalovaného JUDr. Ján Benčura, Záhradnícka 41, Bratislava, pričom žalovaný v čase vydania predmetného uznesenia bol zastúpený uvedeným právnym zástupcom. Podľa ust. § 164 zák. č. 99/1963 Zb. Občiansky súdny poriadok v platnom znení (ďalej len O.s.p.) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa ust. § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. Vychádzajúc z uvedeného súd predmetnú nesprávnosť v súlade s cit. ustanovením zákona opravil. Poučenie: Proti tomuto uzneseniu odvolanie nie je prípustné.

